
74 DR 30.11.2009 

 
■1750 

 Lampu-lampu di jalan juga harus diperbanyakkan dan diperbanyakkan bukan 
sahaja post dia sahaja tetapi make sure ianya menyala di waktu malam terutamanya. Ya, itu 
sahaja Tuan Pengerusi yang saya sampaikan. Terima kasih.  

Tuan Pengerusi: Okey, saya beri sama Yang Berhormat Sri Gading. Selepas itu 
Yang Berhormat Labuan fasal pulau. Selepas itu saya beri sama Yang Berhormat Kota 
Raja.  

5.51 ptg 

Datuk Haji Mohamad bin Haji Aziz [Sri Gading]: Assalamualaikum Tuan 
Pengerusi. Dalam membicarakan B.27 dan P.27 Kementerian Kerja Raya, sebenarnya, 
Kementerian Kerja Raya kita ini antara kementerian yang bagus Tuan Pengerusi, antara 
kementerian yang berjasalah. Alhamdulillah, jalan kita adalah jalan yang terbaik jugalah di 
dunia ini, di Malaysia ini. Semua hasil kerja JKR walaupun ada sana sedikit kelemahan. 
Menteri dia pun saya tengok kerja dia pun hebatlah, orang muda.  

Saya hendak bercakap yang pertama Tuan Pengerusi 02000 – Skim Mengatasi 
Kesesakan Lalulintas. Seperti Yang Berhormat Teluk Kemang tadi. Saya pun tidak tahu 
Tuan Pengerusi, hantu apa yang duduk di antara persimpangan hendak keluar daripada 
Port Dickson hendak pergi ke Kuala Lumpur. Ini kerana Tuan Pengerusi, kita jem daripada 
Ayer Keroh semalam sampai Kuala Lumpur, empat jam Tuan Pengerusi.  

Nasib baik saya jenis-jenis orang sihat Tuan Pengerusi. Kalau jenis hendak buang 
air sahajakan, memang matilah orang yang ada mengalami penyakit-penyakit macam itu. 
Sesak itu bukan ada accident ada apa-apa, pasal dari dahulu Tuan Pengerusi, saya 
camkan, saya sudah bawa benda ini waktu Menteri Kerja Raya dahulu. Presiden MIC itu, 
siapa tu? Tuan Pengerusi kenal lah, kawan Tuan Pengerusi...   

Tuan Pengerusi: Wakil Rakyat Sungai Siput dahulu.  

Datuk Haji Mohamad bin Haji Aziz [Sri Gading]: Ya, Wakil Rakyat Sungai Siput 
itu. Saya mula jadi wakil rakyat Tuan Pengerusi, asal lalu di situ jem, asal lalu di situ jem, 
asal lalu di situ jem. Tidak tahulah, agaknya ada hantukah, apakah yang menunggu di situ.  

Saya sebut juga semalam, kalau ada hantu, aku tampar muka kau. Biar dia lari 
daripada situkan. Ini tidak tahu. Jadi, macam mana JKR punya... Apa sebabnya Tuan 
Pengerusi. Dahsyat Tuan Pengerusi, kalau atas lebuh raya empat jam. Sahabat saya 
semalam, Yang Berhormat Arau, daripada Arau sampai KL, 12 jam. Dia kata kalau hari 
biasa Arau-KL, balik Arau balik KL, pergi Penang baru 12 jam. Ini dahsyat Tuan Pengerusi. 
Ini JKR, tolonglah walaupun sekali sekala. Apa P. Ramlee kata, “kadang-kadang” tetapi 
sesekali itu menyeksakan kita. Lain dengan Kepong, Kepong dia dalam bandar raya, dia 
tidak mengalami. Itu satu Tuan Pengerusi.  

Kedua, 10001 - Projek Penswastaan Jalanraya (PBT). Saya didatangi oleh 
beberapa kontraktor-kontraktor lebuh raya. Dia kata kerja-kerja dia semua sudah 
ditamatkan. Banyak kerja-kerja lebuh raya PLUS ini, yang patut kecil-kecil ini beri kepada 
kontraktor bumiputera, tamat. Saya difahamkan Tuan Pengerusi, saya tidak hendak buat 
cerita bohong di sini pula. Dia kata kerana dibolot oleh kontraktor daripada Korea. Tidak 
tahulah betul atau tidak betul, wallahu’alam.   

Jadi, hamba Allah ini projek RM70,000, RM30,000 hendak cari makan dimonopoli 
oleh satu company lah, berkaitan dengan keselamatan lebuh raya. Tolong semak sedikitlah, 
ini kerja Menteri, semaklah. Kalau benar-benar, tolonglah, tolonglah. Kontraktor-kontraktor 
kecil bumiputera ini hendak hidup juga Tuan Pengerusi. Jadi, takut ada permainan dalam. 
Lembaga Lebuh Raya tengoklah sedikit, jangan kau hal kau sahaja. Kau tengok sedikit 
nasib kontraktor-kontraktor kecil bumiputera yang menyelenggarakan lebuh raya Tuan 
Pengerusi. Itu yang kedua.   

Ketiga, apa cerita sebenarnya Tuan Pengerusi. Saya pernah membangkitkan 
dekat sini Tuan Pengerusi, sama juga waktu Menteri sahabat Tuan Pengerusi, wakil rakyat 
daripada Sungai Siput itu.  



#1750. Lampu-lampu di jalan juga harus diperbanyakkan dan diperbanyakkan bukan sahaja post dia sahaja tetapi make sure ianya menyala di waktu malam terutamanya. Ya, itu sahaja Tuan Pengerusi yang saya sampaikan. Terima kasih. Tuan Pengerusi: Okey, saya beri sama Yang Berhormat Sri Gading. Selepas itu Yang Berhormat Labuan fasal pulau. Selepas itu saya beri sama Yang Berhormat Kota Raja. 5.51 ptg. Datuk Haji Mohamad bin Haji Aziz [Sri Gading]: Assalamualaikum Tuan Pengerusi. Dalam membicarakan B.27 dan P.27 Kementerian Kerja Raya, sebenarnya, Kementerian Kerja Raya kita ini antara kementerian yang bagus Tuan Pengerusi, antara kementerian yang berjasalah. Alhamdulillah, jalan kita adalah jalan yang terbaik jugalah di dunia ini, di Malaysia ini. Semua hasil kerja JKR walaupun ada sana sedikit kelemahan. Menteri dia pun saya tengok kerja dia pun hebatlah, orang muda. Saya hendak bercakap yang pertama Tuan Pengerusi 02000- Skim Mengatasi Kesesakan Lalulintas. Seperti Yang Berhormat Teluk Kemang tadi. Saya pun tidak tahu Tuan Pengerusi, hantu apa yang duduk di antara persimpangan hendak keluar daripada Port Dickson hendak pergi ke Kuala Lumpur. Ini kerana Tuan Pengerusi, kita jem daripada Ayer Keroh semalam sampai Kuala Lumpur, empat jam Tuan Pengerusi. Nasib baik saya jenis-jenis orang sihat Tuan Pengerusi. Kalau jenis hendak buang air sahajakan, memang matilah orang yang ada mengalami penyakit-penyakit macam itu. Sesak itu bukan ada accident ada apa-apa, pasal dari dahulu Tuan Pengerusi, saya camkan, saya sudah bawa benda ini waktu Menteri Kerja Raya dahulu. Presiden MIC itu, siapa tu? Tuan Pengerusi kenal lah, kawan Tuan Pengerusi... Tuan Pengerusi: Wakil Rakyat Sungai Siput dahulu. Datuk Haji Mohamad bin Haji Aziz [Sri Gading]: Ya, Wakil Rakyat Sungai Siput itu. Saya mula jadi wakil rakyat Tuan Pengerusi, asal lalu di situ jem, asal lalu di situ jem, asal lalu di situ jem. Tidak tahulah, agaknya ada hantukah, apakah yang menunggu di situ. Saya sebut juga semalam, kalau ada hantu, aku tampar muka kau. Biar dia lari daripada situkan. Ini tidak tahu. Jadi, macam mana JKR punya... Apa sebabnya Tuan Pengerusi. Dahsyat Tuan Pengerusi, kalau atas lebuh raya empat jam. Sahabat saya semalam, Yang Berhormat Arau, daripada Arau sampai KL, 12 jam. Dia kata kalau hari biasa Arau-KL, balik Arau balik KL, pergi Penang baru 12 jam. Ini dahsyat Tuan Pengerusi. Ini JKR, tolonglah walaupun sekali sekala. Apa P. Ramlee kata, "kadang-kadang" tetapi sesekali itu menyeksakan kita. Lain dengan Kepong, Kepong dia dalam bandar raya, dia tidak mengalami. Itu satu Tuan Pengerusi. Kedua, 10001- Projek Penswastaan Jalanraya (PBT). Saya didatangi oleh beberapa kontraktor-kontraktor lebuh raya. Dia kata kerja-kerja dia semua sudah ditamatkan. Banyak kerja-kerja lebuh raya PLUS ini, yang patut kecil-kecil ini beri kepada kontraktor bumiputera, tamat. Saya difahamkan Tuan Pengerusi, saya tidak hendak buat cerita bohong di sini pula. Dia kata kerana dibolot oleh kontraktor daripada Korea. Tidak tahulah betul atau tidak betul, wallahu'alam. Jadi, hamba Allah ini projek RM70,000, RM30,000 hendak cari makan dimonopoli oleh satu company lah, berkaitan dengan keselamatan lebuh raya. Tolong semak sedikitlah, ini kerja Menteri, semaklah. Kalau benar-benar, tolonglah, tolonglah. Kontraktor-kontraktor kecil bumiputera ini hendak hidup juga Tuan Pengerusi. Jadi, takut ada permainan dalam. Lembaga Lebuh Raya tengoklah sedikit, jangan kau hal kau sahaja. Kau tengok sedikit nasib kontraktor-kontraktor kecil bumiputera yang menyelenggarakan lebuh raya Tuan Pengerusi. Itu yang kedua. Ketiga, apa cerita sebenarnya Tuan Pengerusi. Saya pernah membangkitkan dekat sini Tuan Pengerusi, sama juga waktu Menteri sahabat Tuan Pengerusi, wakil rakyat daripada Sungai Siput itu.